LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2014 M. LIEPOS 2 D. ĮSAKYMO NR. D1-578 „DĖL VALSTYBINių PAŽEISTŲ ŽEMIŲ 2014–2020 M. TVARKYMO PLANO PATVIRTINIMO“ PAKEITIMO

2016 m. gegužės 26 d. Nr. D1-391

Vilnius

P a k e i č i u Valstybinių pažeistų žemių 2014–2020 m. tvarkymo planą, patvirtintą Lietuvos Respublikos aplinkos ministro 2014 m. liepos 2 d. įsakymu Nr. D1-578 „Dėl Valstybinių pažeistų žemių 2014–2020 m. tvarkymo plano patvirtinimo“:

1. Pakeičiu I skyriaus pavadinimą ir jį išdėstau taip:

„I SKYRIUS

BENDROSIOS NUOSTATOS“

2. Pakeičiu II skyriaus pavadinimą ir jį išdėstau taip:

„II SKYRIUS

ESAMOS BŪKLĖS ANALIZĖ“

3. Pakeičiu III skyriaus pavadinimą ir jį išdėstau taip:

„III SKYRIUS

PLANO UŽDAVINIAI“

4. Pakeičiu 8 punktą ir jį išdėstau taip:

„8. Sukaupti ir susisteminti informaciją apie pažeistas žemes.“

5. Pripažįstu netekusiu galios 9 punktą.

6. Pakeičiu 10 punktą ir jį išdėstau taip:

„10. Sudaryti valstybinių pažeistų žemių sąrašus.“

7. Pakeičiu 11 punktą ir jį išdėstau taip:

„11. Sutvarkyti pirmiausiai tvarkytinas pažeistas žemes.“

8. Pakeičiu IV skyriaus pavadinimą ir jį išdėstau taip:

„IV SKYRIUS

PLANO UŽDAVINIŲ ĮGYVENDINIMO PRIEMONĖS IR LAUKIAMI REZULTATAI“

9. Pakeičiu 12 punktą ir jį išdėstau taip:

„12. Plano uždavinių įgyvendinimo priemonės išdėstytos Plano priede:

12.1. įgyvendinant 1 uždavinį, sukaupiama informacija apie pažeistų žemių vietą, plotą, būklę, žemės nuosavybės teises;

12.2. įgyvendinant 2 uždavinį, parengiamas valstybinių pažeistų žemių sąrašas, kuriuo vadovaujantis savivaldybės atrinks pirmiausiai tvarkytinas pažeistas žemes;

12.3. įgyvendinant 3 uždavinį, pirmiausiai tvarkytinoms pažeistoms žemėms parengti pažeistų žemių tvarkymo projektai. Projektai rengiami vadovaujantis Lietuvos Respublikos aplinkos apsaugos ministerijos 1996 m. lapkričio 15 d. įsakymu Nr. 166 „Dėl Pažeistų žemių, iškasus naudingąsias iškasenas, rekultivavimo metodikos patvirtinimo“ (toliau – Pažeistų žemių rekultivavimo metodika).“

10. Pakeičiu 13.2 papunktį ir jį išdėstau taip:

„13.2. patvirtintas valstybinių pažeistų žemių sąrašas;“.

11. Pakeičiu V skyriaus pavadinimą ir jį išdėstau taip:

„V SKYRIUS

PLANO ĮGYVENDINIMO VERTINIMO KRITERIJAI“

12. Pakeičiu 14 punktą ir jį išdėstau taip:

„14. Plano įgyvendinimą vertins Aplinkos ministerijos Žemės gelmių skyrius pagal šiuos kriterijus:

14.1. inventorizuotų pažeistų žemių kiekybinė išraiška (vienetais, hektarais pagal apskritis);

14.2. atrinktų pirmiausiai tvarkytinų pažeistų žemių tvarkymo projektų parengimas (vienetais);

14.3. pirmiausiai tvarkytinų pažeistų žemių tvarkymo projektų įgyvendinimas (vienetais, hektarais).“

13. Pakeičiu VI skyriaus pavadinimą ir jį išdėstau taip:

„VI SKYRIUS

PLANO ĮGYVENDINIMO PRIEMONIŲ FINANSAVIMAS“

14. Pakeičiu priedą ir jį išdėstau nauja redakcija (pridedama).

Aplinkos ministras	Kęstutis Trečiokas

Valstybinių pažeistų žemių 2014–2020 m.

tvarkymo plano priedas

VALSTYBINIŲ PAŽEISTŲ ŽEMIŲ 2014-2020 m. PLANo įgyvendinimo priemonės

Plano uždaviniai	Priemonės pavadinimas	Įgyvendinimo terminas	Vykdytojai	Preliminarus lėšų poreikis, tūkst. eurų	Finansavimo šaltinis
1. Sukaupti ir susisteminti informaciją apie pažeistas žemes	1.1. duomenų apie valstybinės žemės plotų pasiskirstymą apskrityse ir savivaldybėse surinkimas	2014–2015 m.	Lietuvos geologijos tarnyba prie Aplinkos ministerijos	467,00	Europos Sąjungos struktūrinių fondų lėšos

1.2. pažeistų žemių atrinkimas pagal apskritis

1.3. duomenų susiejimas su LKS-94 koordinačių sistema ir žemės nuosavybės teisių patikrinimas

1.4. tikslus pažeistos teritorijos ploto nustatymas

1.5. 3D iškastų ertmių modelių parengimas, iškastų žemės gelmių išteklių identifikavimas ir jų tūrio apskaičiavimas

2. Sudaryti valstybinių pažeistų žemių sąrašą	valstybinių pažeistų žemių sąrašo parengimas ir patvirtinimas	2016 m.	Aplinkos ministerija	_
3. Sutvarkyti pirmiausiai tvarkytinas pažeistas žemes	3.1. pažeistų žemių tvarkymo projektų parengimas vadovaujantis Pažeistų žemių rekultivavimo metodika	2016–2020 m.	Savivaldybės	3620,00	Europos Sąjungos struktūrinių fondų lėšos; Lietuvos Respublikos biudžeto asignavimai, skirti Planą įgyvendinančioms institucijoms; nacionaliniai fondai ar programos

3.2. pažeistų žemių tvarkymo projektų įgyvendinimas

______________________